שבתי בן דב

שבתי בן דב (31 במאי 1924 – 29 בדצמבר 1978) היה לוחם בארגון הלח"י, הוגה דעות וחוקר המשפט העברי, ומשפטן בשירות המדינה.

==ביוגרפיה==
שבתי בן דב נולד בווילנה שבליטא בשנת 1924 כשבתי דרביינסקי. הוא עלה לארץ ישראל עם אמו בשנת 1935 ולמד בבית הספר התיכוני למסחר; אביו, דב, נפטר לפני כן. כנער הצטרף לארגון צבאי לאומי כדי להילחם בשלטון המנדט הבריטי, והתפלג ממנו יחד עם קבוצת אברהם שטרן (יאיר) בעת הקמת מחתרת לח"י. כשהיה בן שמונה עשרה כבר היה אסיר. ישב במאסר בכלא עכו, בלטרון במזרע, באריתריאה, בסודאן, בקניה ובעתלית. הוא שוחרר רק עם קום מדינת ישראל ולחם לשחרור הנגב בגדוד 89 של צה"ל.

בשנות מאסרו העמיק והרחיב בן דב את השכלתו הכללית, אך רק כאשר למד משפטים ופילוסופיה באוניברסיטה העברית, בתחילת שנות ה-50, חל מִפנה עמוק באישיותו והוא עבר לעסוק באינטנסיביות, בהגיון ובשיטה המשפטית של תורת ישראל; בחודשים ספורים למד אז את מסכתות סדר נזיקין בתלמוד הבבלי.

בשנת 1954 החל לעבוד במשרד המשפטים במחלקת החקיקה, בה פיתח טיוטה לפיתוח חוק דיני ממונות על בסיס המשפט עברי. בן דב ביצע מחקר מקיף השוואתי בין שיטות המשפט האנגלית, גרמנית, צרפתית, רומית, שווייצרית וזו הנהוגה במשפט הישראלי. הצעתו נגנזה עקב התנגדות שר המשפטים דאז, דב יוסף. בן דב עזב את משרתו במשרד המשפטים ועבר לשמש יועץ משפטי במשרד המסחר והתעשייה.

בשנת 1966 שימש עוזר בכיר במחלקת חקיקה אצל היועץ המשפטי לממשלה.

ארכיונו האישי שמור בספרייה הלאומית<ref></ref>. 

היה נשוי ליעל לבית ברנדווין, לוחמת לח"י שהייתה אמורה להתנקש בגנרל אוולין יו בארקר, וכן בשחרורו של ישראל אלדד מידי הבריטים. לשבתי וליעל נולדו 2 ילדים. 

==הגותו==
המסה הראשונה שכתב – מכוח התוודעותו אל עולמה של היהדות – היא: "הקדמות לחירות המחשבה העברית" (בהוצאת סולם, ה'תשי"ג, 1953), לאחר מכן כתב במשך חמש שנים את ספרו העיקרי: "גאולת ישראל במשבר המדינה", אשר הכנתו הסתיימה בראשית שנת ה'תשי"ח (1957) והוא ראה אור ב"הוצאת המתמיד", (ה'תש"ך, 1960).

שלושה חלקים בספרו זה: "שורשים ציוניים", "משבר המדינה" (משבר המצמית, לשיטתו, כל אפשרות של התקדמות לגאולה), ולבסוף – "המוצָא". בפרק אחרון זה מצביע בן דב על הדרך "להבראת האומה מניוונה התרבותי ולחילוצה מן החול הטובעני אל תנופת הקודש, לשחרור ארצי ורוחני. שחרור אשר יעלה את העם היהודי אל אופקיה של מלכות ישראל היעודה, הראויה לבוא, החבויה עדיין עמוק בשכבות מי-התהום של התודעה".

בן דב המשיך ופיתח את שיטתו זו במשך שלושה עשורים של כתיבה אינטנסיבית. יותר משלושים חיבורים יצאו מתחת ידו, מקצתם בהיקף של ספרים. 

זוויות המבט בכתיבתו משתנות: בחלק מהמקומות מוצגת שיטתו לאור ניתוח דברי ימי בית שני ולעיתים לאור ניתוח תולדות הציונות, לעיתים מבחינה מדינית ביטחונית וכלכלית ולעיתים מבחינה משפטית או אמנותית, לעיתים נדון סיבוכה של היהדות בפילוסופיה ובקבלה ולעיתים נדון סיבוכה בתרבות אירופה.

בשבט ה'תשס"ז הופיעו כל כתבי הגותו הלאומית של שבתי בן דב בהוצאת "סולמות" ובעריכתו של יהודה עציון. 

=== כתביו המשפטיים ===
במהלך עבודתו במחלקה לתכנון החוק במשרד המשפטים משנת תשי"ד ואילך הכין שב"ד שתי הצעות חוק המבוססות לחלוטין על המשפט העברי. הצעה מקיפה ביחס לדיני הקניין במקרקעין והצעת חוק הבוררות. במסגרת הכנת החוקים הוא ערך מחקר ענק מונומנטלי בו הוא ערך השוואה בין דיני הקניין בשבע שיטות משפט (האנגלי, הצרפתי, הגרמני, האיטלקי, והשווייצרי והמשפט הנוהג במדינת ישראל) לבין משפט התורה - המשפט העברי.<ref></ref> מחקר זה מחולק ל-4 ספרים: ספר א' - מושג הקנין ומערכת זכויות הממון, ספר ב' - ההחזקה ודיניה, ספר ג' - דיני הקנין במוחזק וספר ד' - דיני הקנייה. ספרים אלו פורסמו במרשתת בשנת תשע"ט באתר [https://sites.google.com/site/shabetaybendov/mt "משפט התורה"] על ידי מיכאל פואה. 

==קישורים חיצוניים==
* 
* [http://shabtaybendov.wordpress.com סולמות למלכות ישראל היעודה - מחשבות, הארות ועיונים בעקבות משנתו של שבתי בן דב].
* [http://www.daat.ac.il/daat/vl/tohen.asp?id=496 סולם למלכות ישראל היעודה - כל כתבי שבתי בן דב], באתר [http://daat.ac.il דעת].
* [http://www.daat.ac.il/daat/vl/tohen.asp?id=716 תורת דיני קניין - מחקר-השוואה בקורתי במשפט העברי ובשיטות משפט חדשות], שבתי בן דב, באתר [http://daat.ac.il דעת].
* [http://www.constitution.org.il/index.php?option=com_consti_comp&class=1&mytask=view&id=386 בג"ץ 223/67 שבתי בן-דב נ' שר הדתות].
* יותם משה הלפרין, [https://www.academia.edu/69674121/%D7%99%D7%A1%D7%95%D7%93%D7%95%D7%AA_%D7%9C%D7%9E%D7%94%D7%A4%D7%9B%D7%94_%D7%9E%D7%A9%D7%99%D7%97%D7%99%D7%AA_%D7%9E%D7%91%D7%95%D7%90_%D7%9C%D7%94%D7%92%D7%95%D7%AA%D7%95_%D7%A9%D7%9C_%D7%A9%D7%91%D7%AA%D7%99_%D7%91%D7%9F_%D7%93%D7%91 יסודות למהפכה משיחית - מבוא להגותו של שבתי בן דב], 2021. באתר [https://independent.academia.edu/ אקדמיה].
* נדב שרגאי, [http://shabtaybendov.wordpress.com/2011/05/23/%D7%A0%D7%93%D7%91-%D7%A9%D7%A8%D7%92%D7%90%D7%99-%D7%AA%D7%95%D7%9B%D7%A0%D7%99%D7%AA-%D7%A2%D7%91%D7%95%D7%93%D7%94-%D7%9C%D7%AA%D7%A0%D7%95%D7%A2%D7%AA-%D7%92%D7%90%D7%95%D7%9C%D7%94/ תוכנית עבודה לתנועת גאולה], פורסם במקור בהארץ
* 
* מוטי קרפל: [http://www.text.org.il/index.php?book=0614122 שלב חדש בגאולה, או: איך פגשתי את שבתי בן דב]
* 
* עמיחי רדזינר, '[http://in.bgu.ac.il/bgi/iyunim/DocLib6/AR.pdf ציון במשפט תפדה: על גאולת המשפט וגאולה באמצעות המשפט בהגותו המשפטית של שבתי בן דב]', בתוך: עופר שיף (עורך), [http://in.bgu.ac.il/bgi/iyunim/Pages/Israeli-Exiles.aspx גלויות ישראליות], [http://in.bgu.ac.il/bgi/iyunim/Pages/default.aspx עיונים]: סדרת 'נושא', 2015, [http://bgri-press.bgu.ac.il/cgi-webaxy/item?index הוצאת מכון ב"ג], אונ' ב"ג, עמ' 319 - 355
* 

==הערות שוליים==

קטגוריה:עובדי ייעוץ וחקיקה
קטגוריה:לוחמי הלח"י
קטגוריה:מחברי ספרי עיון ישראלים
קטגוריה:פילוסופים של המאה ה-20
קטגוריה:פילוסופים ישראלים
קטגוריה:סופרים כותבי עברית
קטגוריה:חוקרי משפט עברי
קטגוריה:יהודים הקבורים בהר הזיתים: חלקת קהילת ירושלים
קטגוריה:גולי אפריקה
קטגוריה:ישראלים ילידי ליטא
קטגוריה:אנשי העלייה החמישית
קטגוריה:סופרים ישראלים
קטגוריה:כותבי אוטוביוגרפיה ישראלים
קטגוריה:בוגרי גימנסיה גאולה
קטגוריה:בוגרי האוניברסיטה העברית בירושלים: משפטים
קטגוריה:נווה יעקב: אישים
קטגוריה:לוחמי האצ"ל
קטגוריה:ישראלים שנולדו ב-1924
קטגוריה:ישראלים שנפטרו ב-1978
קטגוריה:חיילי חיל השריון במלחמת העצמאות